Il-ferrovija kienet qed tivvjaġġa minn Karachi sa Rawalpindi meta seħħet splużjoni kbira kkawżata minn ċilindru tal-gass Minn tal-inqas 65 persuna tilfu ħajjithom meta ferrovija fil-Pakistan ħadet in-nar. Il-ferrovija kienet qed tivvjaġġa minn Karachi sa Rawalpindi meta seħħet splużjoni kbira li x’aktarx kienet ikkawżata minn ċilindru tal-gass li kienu qed jużaw il-passiġġieri biex isajru l-kolazzjon. Hu mifhum li n-nar inxtered malajr fi tliet vaguni. Skont uffiċjali, ħafna mill-persuni mietu meta pprovaw jaqbżu minn fuq il-ferrovija. Madwar 30 persuna oħra weġġgħu, bl-uffiċjali jisħqu li n-numru ta’ dawk mejta jista’ jkompli jiżdied.